**Dyddiad cyhoeddi:** 10 Chwefror 2023

**Cais Rhyddid Gwybodaeth**22/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Faint mae’n ei gostio i redeg a chynnal y llinell rhwng cyffordd Llandudno a Blaenau Ffestiniog? Yn hanesyddol ac fel y mae ar hyn o bryd - dywedodd ei bod wedi cael ei golchi i ffwrdd a’i hailadeiladu.**

**YMATEB**

**Cwestiwn 1**

Nid yw hyn yn rhywbeth mae Trafnidiaeth Cymru (TrC) yn ei gofnodi’n benodol. Mae ein holl gostau’n seiliedig ar leoliad ac ni allwn rannu hynny rhwng gwahanol linellau llwybr lle mae hyn yn gorgyffwrdd e.e. mae gan orsaf LLJ reilffordd Dyffryn Conwy ac Arfordir Gogledd Cymru. Ar ben hynny, cyfrifoldeb Network Rail yw cynnal a chadw’r llinell / seilwaith ei hun, nid ein cyfrifoldeb ni, felly nid oes gan TrC unrhyw wybodaeth am hyn.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".